**OZNÁMENIE O ZAČATÍ PRÍPRAVNÝCH TRHOVÝCH KONZULTÁCIÍ a predbežné zapojenie záujemcov k plánovanej nadlimitnej zákazke:** **„Informačný systém riadenia IT aktív*“***

**podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

* 1. **Identifikácia verejného obstarávateľa**

Ministerstvo investícií, regionálneho rozvoja a informatizácie Slovenskej republiky

Štefánikova 15, 811 05 Bratislava

IČO: 50349287

Kontaktná osoba za vecného gestora: Mgr. Jozef Toman

e-mail: jozef.toman@mirri.gov.sk

tel. č.: 02 2092 8171

Kontaktná osoba za verejné obstarávanie: Mgr. Branislav Hudec, Mgr. Martin Nociar

e-mail: branislav.hudec@mirri.gov.sk; martin.nociar@mirri.gov.sk

tel. č.: 02 2092 8102

Adresa hlavnej stránky verejného obstarávateľa /URL/: <https://www.mirri.gov.sk/>

* 1. **Návrh na opis predmetu zákazky:**

Predmetom plánovaného verejného obstarávania je *„Informačný systém riadenia IT aktív“.*

Verejný obstarávateľ predpokladá zadanie danej nadlimitnej zákazky postupom verejnej súťaže. Verejný obstarávateľ predpokladá, že výsledkom verejného obstarávania bude Zmluva o implementácii informačného systému riadenia IT aktív a poskytovaní aplikačnej podpory podľa § 3 ods. 4 a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, § 536 a nasl., § 269 ods. 2 zákona č. 513/1991 Zb. Obchodného zákonníka v znení neskorších predpisov a § 65 a nasl. 185/2015 Z.z. Autorského zákona v znení neskorších zákonov.

Návrh opisu predmetu zákazky, ktorý bude predmetom prípravných trhových konzultácií a predbežného zapojenia záujemcov je uvedený v prílohe č. 3 tohto oznámenia.

* 1. **Identifikácia predmetu obstarávania podľa CPV kódov:**

Hlavný predmet:

 72000000-5 – Služby informačných technológií: konzultácie, vývoj softvéru, internet a podpora

48000000-8 – Softvérové balíky a informačné systémy

 Doplňujúce predmety:

 72254000-0 - Testovanie softvéru

 72263000-6 - Implementácia softvéru

 79632000-3 - Školenia a výcvik personálu

 72267100-0 - Údržba programového vybavenia (softvér) informačných technológií

 72261000-2 - Softvérové podporné služby

 72267000-4 - Služby na údržbu a opravu softvéru

 72266000-7 – Softvérové poradenstvo

 72100000-6 – Hardvérové konzultačné služby (poradenstvo)

72310000-1 – Spracovanie údajov

* 1. **Účel prípravných trhových konzultácií a predbežného zapojenia záujemcov**

Ministerstvo investícií, regionálneho rozvoja a informatizácie Slovenskej republiky (ďalej len „MIRRI“) ako verejný obstarávateľ podľa § 7 ods. 1 písm. a) zákona o verejnom obstarávaní uskutočňuje prípravné trhové konzultácie podľa § 25 zákona o VO na vyššie uvedený plánovaný predmet zákazky.

Účelom prípravných trhových konzultácií a predbežného zapojenia záujemcov (ďalej len „PTK“) je:

* príprava a informovanie potenciálnych záujemcov o plánovanom postupe verejného obstarávania na vyššie uvedený predmet zákazky,
* overenie reálnosti, objektívnosti a primeranosti požiadaviek na plnenie predmetu zákazky,
* získať a zapracovať spätnú väzbu od hospodárskych subjektov – potenciálnych záujemcov, ktorí sa zúčastnia prípravných trhových konzultácií,
* podporiť spresnenie návrhu opisu predmetu zákazky, vrátane určenia vhodných termínov na plnenie zákazky, s cieľom zadefinovať jednoznačný, úplný a nestranný opis predmetu zákazky,
* súčasťou prípravných trhových konzultácií bude aj určenie predpokladanej hodnoty zákazky (ďalej len „PHZ“).

Verejný obstarávateľ za účelom PTK oslovil hospodárske subjekty, ktoré sa zaoberajú predmetom zákazky s cieľom stanoviť objektívne a nediskriminačné parametre a požiadavky na predmet zákazky a taktiež stanoviť ďalšie relevantné skutočnosti plánovaného verejného obstarávania tak, aby boli dodržané princípy verejného obstarávania. Účasť na PTK je dobrovoľná a oslovený záujemca sa môže slobodne rozhodnúť, či využije/nevyužije možnosť zúčastniť sa PTK. Záujemca, ktorý sa zúčastní PTK si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 zákona o verejnom obstarávaní; hospodárske subjekty, ktoré sa zúčastnia PTK, sa môžu zúčastniť pripravovaného verejného obstarávania a predložiť ponuku.

1. Oslovený hospodársky subjekt potvrdí svoj záujem o účasť na PTK najneskôr do 22.12.2021 do 11:00 hod. zaslaním vyplneného formulára (Príloha č. 1 tohto oznámenia), a to elektronicky formou e-mailu na kontaktné osoby zodpovedné za verejné obstarávanie uvedené v bode 1. tohto oznámenia, a to branislav.hudec@mirri.gov.sk; martin.nociar@mirri.gov.sk; jozef.toman@mirri.gov.sk
2. Zároveň oslovený hospodársky subjekt v rovnakom termíne **(do 22.11.2021 do 11:00 hod.)** zašle odpovede na otázky uvedené v Prílohe č. 2 tohto oznámenia. PTK budú prebiehať výlučne písomne formou mailovej komunikácie.
3. Verejný obstarávateľ si vyhradzuje uskutočniť PTK aj vo viacerých po sebe nasledujúcich etapách, ak to bude na základe okolností a rozsahu PTK vhodné a potrebné.
4. Komunikácia v priebehu PTK sa uskutoční v slovenskom jazyku; verejný obstarávateľ bude akceptovať ako komunikačný jazyk aj český jazyk.
	1. **Priebeh prípravných trhových konzultácií**
5. PTK budú prebiehať výlučne písomne formou mailovej komunikácie.
6. S cieľom zaistiť primerané opatrenia, aby sa účasťou záujemcu nenarušila hospodárska súťaž, bude z priebehu PTK vyhotovená písomná zápisnica, ktorá bude predstavovať sumár otázok verejného obstarávateľovi a poskytnutých odpovedí záujemcu. V rámci zápisnice bude identita účastníka PTK anonymizovaná.
7. Verejný obstarávateľ vyhodnotí získané informácie a poznatky z PTK a následne prípadne upraví opis predmetu zákazky, ktorý bude podkladom na určenie predpokladanej hodnoty zákazky (PHZ). Verejný obstarávateľ následne prípadne zašle opis predmetu zákazky (návrh výzvy za účelom určenia PHZ) a vyzve všetky zúčastnené hospodárske subjekty na predloženie cenovej ponuky za účelom stanovenia PHZ.
8. Verejný obstarávateľ príjme primerané opatrenia na zabezpečenie ochrany dôverných informácií, ktoré môžu byť v rámci PTK poskytnuté. Hospodársky subjekt označí informácie, ktoré považuje za dôverné, a s ktorými vyžaduje primerané zaobchádzanie.
9. Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.
	1. **Predkladanie odpovedí na otázky a dokumentov v priebehu PTK**

Bližšie informácie o predmete PTK sa nachádzajú v samostatnej prílohe č. 3 tohto oznámenia, v ktorej sú popísané požiadavky na predmet zákazky.

Ako už bolo uvedené, hospodársky subjekt potvrdí svoj záujem o účasť na PTK elektronicky, a to zaslaním vyplnenej prílohy č. 1 tohto oznámenia o vyhlásení PTK na e-mailovú adresu branislav.hudec@mirri.gov.sk, martin.nociar@mirri.gov.sk; jozef.toman@mirri.gov.sk najneskôr **do 22.11.2021 do 11:00 hodiny**. Zároveň oslovený hospodársky subjekt v rovnakom termíne **(do 22.11.2021 do 11:00 hod.)** zašle odpovede na otázky uvedené v Prílohe č. 2 tohto oznámenia. PTK budú prebiehať výlučne písomne formou mailovej komunikácie.

* 1. **Náklady spojené s PTK**

Všetky náklady a výdavky spojené s účasťou na PTK znáša účastník PTK bez akéhokoľvek finančného nároku na verejného obstarávateľa.

* 1. **Doplňujúce informácie**

Tento dokument obsahuje informácie, ktoré majú predbežný/indikatívny charakter a môžu podliehať zmenám. Z tohto dôvodu sa informácie uvedené v tomto dokumente nemôžu považovať za finálny opis predmetu zákazky verejného obstarávania.

**Prílohy:**

Príloha č. 1 Formulár k prípravným trhovým konzultáciám

Príloha č. 2 Okruh otázok k PTK a predbežnému zapojeniu záujemcov

Príloha č. 3 Návrh opisu predmetu zákazky

**Dňa 09.11.2021**